Pyrrhichius
Pyrr(h)ichius seu pariambus (Graece: πυρρίχιος et παρίαμβος) est pes artis metricae Latinae et Graecae; in serie constat duarum brevium syllabarum (∪ ∪). Nomen pedis huius a militum saltatione Cretensium "πυρρίχη" originem trahit. Est index verborum Latinorum quae structuram pedis pyrrhichi habent: Semper: age, bene, bone, leve, male, mea, sine, sua, tene, tua; Nonnumquam: mihi, modo, quasi, sibi, tibi; Tantum ante vocalem: fuit, puer.